CELEX: E2006C0365
Language: el
Date: 2006-11-29 00:00:00
Title: Απόφαση της Εποπτεύουσας αρχής της ΕΖΕΣ αριθ. 365/06/COL, της 29ης Νοεμβρίου 2006 , που τροποποιεί, για εξηκοστή φορά, τους διαδικαστικούς και ουσιαστικούς κανόνες στον τομέα των κρατικών ενισχύσεων

28.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 166/28
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 365/06/COL
   της 29ης Νοεμβρίου 2006
   που τροποποιεί, για εξηκοστή φορά, τους διαδικαστικούς και ουσιαστικούς κανόνες στον τομέα των κρατικών ενισχύσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 ως 63 και το πρωτόκολλο 26,
   τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (2), ιδίως το άρθρο 24, το άρθρο 5 παράγραφος 2 στοιχείο β) και το άρθρο 1 στο μέρος I του πρωτοκόλλου 3 της συμφωνίας αυτής,
   ΕΚΤΙΜΩΝΤΑΣ ΤΑ ΑΚΟΛΟΥΘΑ:
   σύμφωνα με το άρθρο 24 της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ θα καταστήσει εφαρμοστέες τις διατάξεις της συμφωνίας ΕΟΧ σχετικά με τις κρατικές ενισχύσεις,
   σύμφωνα με το άρθρο 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ εκδίδει ανακοινώσεις ή κατευθυντήριες γραμμές σχετικά με ζητήματα που εμπίπτουν στη συμφωνία ΕΟΧ, εφόσον τούτο προβλέπεται ρητά από την εν λόγω ή από τη συμφωνία περί Εποπτείας και Δικαστηρίου ή κρίνεται αναγκαίο από την Εποπτεύουσα Αρχή της ΕΖΕΣ,
   ΕΠΙΚΑΛΟΥΜΕΝΗ τους διαδικαστικούς και ουσιαστικούς κανόνες στον τομέα των κρατικών ενισχύσεων (3) τους οποίους εξέδωσε η Εποπτεύουσα Αρχή της ΕΖΕΣ στις 19 Ιανουαρίου 1994 (4),
   ΕΚΤΙΜΩΝΤΑΣ ΤΑ ΑΚΟΛΟΥΘΑ:
   στις 24 Οκτωβρίου 2006, η Επιτροπή και οι Ευρωπαϊκές Κοινότητες αποφάσισαν να παρατείνουν την ισχύ του πλαισίου περί κρατικών ενισχύσεων στη ναυπηγική βιομηχανία ως τις 31 Δεκεμβρίου 2008 (5),
   η παρούσα ανακοίνωση παρουσιάζει επίσης ενδιαφέρον για τον Ευρωπαϊκό Οικονομικό Χώρο,
   η ενιαία εφαρμογή των κανόνων του ΕΟΧ σχετικά με τις κρατικές ενισχύσεις πρέπει να εξασφαλίζεται σε ολόκληρο τον Ευρωπαϊκό Οικονομικό Χώρο,
   σύμφωνα με το σημείο II του κεφαλαίου «ΓΕΝΙΚΑ» στο τέλος του παραρτήματος XV της συμφωνίας ΕΟΧ, η Εποπτεύουσα Αρχή της ΕΖΕΣ πρέπει να εκδώσει, μετά από διαβούλευση με την Επιτροπή, πράξεις οι οποίες αντίστοιχες με αυτές που έχει εκδώσει η Ευρωπαϊκή Επιτροπή,
   ΑΦΟΥ συμβουλεύθηκε την Ευρωπαϊκή Επιτροπή,
   ΕΠΙΚΑΛΟΥΜΕΝΗ το γεγονός ότι η Εποπτεύουσα Αρχή της ΕΖΕΣ έχει συμβουλευθεί τα κράτη της ΕΖΕΣ μέσω επιστολής σχετικά με το εν λόγω θέμα με ημερομηνία 27 Οκτωβρίου 2006,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1)
            
            
               Η ισχύς του κεφαλαίου 24Β των κατευθυντηρίων γραμμών περί κρατικών ενισχύσεων, όσον αφορά τις κρατικές ενισχύσεις που χορηγούνται στη ναυπηγική βιομηχανία, παρατείνεται ως τις 31 Δεκεμβρίου 2008. Η προηγουμένως ισχύουσα παράγραφος 31 του τμήματος 24B.7 του κεφαλαίου 24B των κατευθυντηρίων γραμμών περί κρατικών ενισχύσεων αντικαθίσταται από νέα παράγραφο 31 η οποία έχει ως εξής:
               «Το παρόν πλαίσιο θα ισχύσει από 1ης Ιανουαρίου 2004 ως τις 31 Δεκεμβρίου 2008 το αργότερο. Ενδέχεται να επανεξεταστεί από την Αρχή κατά τη διάρκεια αυτής της περιόδου».
            
         
               2)
            
            
               Η υποσημείωση 1 στο κεφάλαιο 24B των κατευθυντηρίων γραμμών περί κρατικών ενισχύσεων έχει ως εξής:
               «Το παρόν κεφάλαιο αντιστοιχεί στο κοινοτικό πλαίσιο περί κρατικών ενισχύσεων στη ναυπηγική βιομηχανία (ΕΕ C 317 της 30.12.2003, σ. 11), όπως τροποποιήθηκε από την Επιτροπή στις 24 Οκτωβρίου 2006 (ΕΕ C 260 της 28.10.2006, σ. 7).»
            
         
               3)
            
            
               Δεδομένου ότι στις 31 Μαρτίου 2005 εξέπνευσε η ισχύς του κανονισμού (ΕΚ) αριθ. 1177/2002 του Συμβουλίου της 27ης Ιουνίου 2002 σχετικά με προσωρινό αμυντικό μηχανισμό της ναυπηγικής βιομηχανίας (6) οι παραπομπές του κεφαλαίου 24B των κατευθυντηρίων γραμμών περί κρατικών ενισχύσεων σ’ αυτόν τον κανονισμό δεν έχουν πλέουν νόημα. Κατά συνέπεια, το σημείο 9 και το σημείο 12(ε) του κεφαλαίου 24B δεν θα εφαρμόζονται πλέον από την Αρχή, αρχής γενομένης από την 1η Ιανουαρίου 2007.
            
         
               4)
            
            
               Τα κράτη μέλη της ΕΖΕΣ θα πληροφορηθούν μέσω επιστολής, συμπεριλαμβανομένου αντιγράφου της παρούσας απόφασης.
            
         
               5)
            
            
               Η Ευρωπαϊκή Επιτροπή θα πληροφορηθεί, σύμφωνα με το σημείο δ) του πρωτοκόλλου 27 της συμφωνίας ΕΟΧ, μέσω αποστολής αντιγράφου της παρούσας απόφασης.
            
         
               6)
            
            
               Η παρούσα απόφαση θα δημοσιευθεί στο τμήμα ΕΟΧ και στη συμπληρωματική έκδοση ΕΟΧ της Επίσημης Εφημερίδας της Ευρωπαϊκής Ένωσης.
            
         
      Βρυξέλλες, 29 Νοεμβρίου 2006.
      
         
            Για την Εποπτεύουσα Αρχή της ΕΖΕΣ
         
         Bjørn T. GRYDELAND
         
         
            Πρόεδρος
         
         Kristján A. STEFÁNSSON
         
         
            Μέλος του Σώματος
         
      
   
   
      (1)  Εφεξής: «η συμφωνία ΕΟΧ».
   
      (2)  Εφεξής: η συμφωνία «περί Εποπτείας και Δικαστηρίου».
   
      (3)  Εφεξής: «οι κατευθυντήριες γραμμές για τις κρατικές ενισχύσεις».
   
      (4)  Αρχικά είχαν δημοσιευθεί στην ΕΕ L 231 της 3.9.1994, και στη συμπληρωματική έκδοση ΕΟΧ αριθ. 32 με την ίδια ημερομηνία, όπως τροποποιήθηκε τελευταία με την απόφαση της 5ης Οκτωβρίου 2006.
   
      (5)  Ανακοίνωση της Επιτροπής σχετικά με την παράταση ισχύος του πλαισίου για τις κρατικές ενισχύσεις στη ναυπηγική βιομηχανία (ΕΕ C 260 της 28.10.2006, σ. 7).
   
      (6)  ΕΕ L 172 της 2.7.2002, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 502/2004 (ΕΕ L 81 της 19.3.2004, σ. 6), που έχει ενσωματωθεί στη συμφωνία ΕΟΧ μέσω των αποφάσεων της κοινής επιτροπής του ΕΟΧ αριθ. 170/2002 και αριθ. 80/2004.